คุณคับ มีอาการคันเป็นประจำทุกวันเลยคับจะเป็นช่วงเย็นๆถึงกลางคืน ช่วงเป็นแรกๆจะเป็นเฉพาะจุก ช่วงหลังศรีษะต้นคอ1จุด ช่วงมือ1จุด แก้มก้น1จุด ฝ่าเท้า1จุด จะเป็นแค่4จุดนี้คับทุกๆวันช่วงหลังเย็นๆไป แต่ละวันจะขึ้นแค่จุดเดียวใน4จุดนี้คับ มีตามข้อพับนึงหน่อยแต่ไม่มาก ช่วงหลังๆเป็นหนัก จะขึ้นพร้อมกัน2 จุดเลยคับ ถ้าเกาจะยิ่งขึ้นคับแต่ถ้าทนคันได้และไม่เกามันก้อจะหายไปเอง แต่อีกวันก้อจะขึ้นอีกคับ น้อยวันที่จะไม่เป็นคับ ผมแพ้อะไรหรอคับคุณ
สวัสดีค่ะ Blackholeโดยทั่วไปผื่นคันที่ขึ้นเป็นๆหายๆ ไม่ว่าจะขึ้นในตำแหน่งเดิมหรือที่ใหม่ก็ตาม โดยแต่ละครั้งที่ผื่นขึ้นจะอยู่ไม่เกิน 24 ชั่วโมงแล้วหายไป ช่วงที่ผื่นหายจะไม่มีร่องรอยแผลใดๆทิ้งไว้ให้เห็นเลย เราจะจัดผื่นนี้อยู่ในกลุ่มลมพิษค่ะ ซึ่งสำหรับสาเหตุการแพ้นี้ไม่สามารถบอกได้ค่ะ เพราะเกิดได้จากหลายสาเหตุค่ะ เช่น ความร้อน ความเย็น แสงแดด เหงื่อ การออกกำลังกาย แรงกด ยา อาหารที่รับประทาน เกสรดอกไม้ ฝุ่นละออง เป็นต้นค่ะ โดยปัจจัยกระตุ้นนี้ผู้ป่วยอาจจะต้องเป็นคนช่วยมองหาว่าสัมผัสถูกสิ่งใดแล้วเกิดอาการ หรืิอเพิ่งมีการเปลี่ยนอะไรใหม่ๆที่ใช้ในช่วงนี้ค่ะสำหรับการรักษาลมพิษ ไม่ว่าจะทราบสาเหตุ หรือไม่ทราบสาเหตุก็ตาม เบื้องต้นเราจะรักษาคล้ายๆกันค่ะ คือ ให้รับประทานยากลุ่มแอนตี้ฮีสตามีน ซึ่งจะช่วยลดอาการแพ้ค่ะ แต่ในกรณีที่เป็นเรื้อรังไม่หาย นานเกิน 6 สัปดาห์ ผู้ป่วยอาจจะต้องไปตรวจเพิ่มเติมที่โรงพยาบาลเพื่อหาโรคอื่นที่ซ่อนอยู่ที่อาจเป็นสาเหตุให้เกิดอาการลมพิษเรื้อรังค่ะ ในกรณีที่ผู้ป่วยยังไม่ได้รับยารับประทาน เบื้องต้นอาจจะไปตรวจยืนยันเพิ่มเติมเพื่อดูว่าผื่นที่ขึ้นนั้นเป็นผื่นใด และเพื่อรับยาด้วยค่ะ